СПЕЦИЈАЛНА БОЛНИЦА ЗА ИНТЕРНЕ БОЛЕСТИ ВРЊАЧКА БАЊА

На основу 37. Закона о раду РС (“Сл.гласник РС” број 24/05, 61/05, 54/09, 32/13, 75/14, 13/17, 113/17 и 95/18), члана 7-9 Посебног колективног уговора за здравствене установе чији је оснивач Република Србија, аутономна покрајина и јединица локалне самоуправе (“Сл.гласник РС” број 96/19, 58/20, 135/22), Кадровског плана Специјалне болнице за интерне болести Врњачка Бања број 112-01-86/2024-02 од 12.03.2024 године, Уредбe о поступку за прибављање сагласности за ново запошљавање и додатно радно ангажовање код корисника јавних средстава (“Сл.гласник РС” број 159/20) и одлуке вд директора Специјалне болнице за интерне болести Врњачка Бања број 33/25 од 03.02.2025. године, расписује се:

 КОНКУРС

 ЗА ПРИЈЕМ У РАДНИ ОДНОС

- возач санитетског возила-1 (један) извршилац, са пуним радним временом на одређено време а до повратка запосленог са неплаћеног одсуства, са пробним радом у трајању од месец дана

Опис посла:

Врши хитан санитетски превоз пацијената. Врши санитетски превоз пацијената који није хитан али је оправдан и медицински неопходан. Врши превоз у медицинске и немедицинске сврхе. Помаже приликом уношења и изношења непокретних пацијената. Одржава, прати и води евиденцију о исправности возила и опреме у возилу.

Врши хитне поправке на возилу којим је задужен у границама својих стручних и практичних знања.

Брине о исправности возила. Одвози их на технички преглед и сервис и одржава беспрекорну хигијену возила.

Попуњава путне налоге на основу којих је извршио превоз почев од примљеног погонског горива, часова рада, пређене километраже збирно и појединачно по реалацијама, време одласка и доласка и слично.

Обавља механичарске/браварске/водоинсталатерске и сличне послове као и друге радове одржавања и поправки (занатско одржавање и хитна поправка на згради болнице, а посебно на водоводној и канализационој мрежи, замена једноставних склопова, резервних делова на водоводној и канализационој мрежи, мањи занатски радови на одржавању зграде браварске и машинске струке и слично).

Обавља стручне послове одржавања. Обавља стручне и техничке послове одржавања. Даје предлоге за редовно одржавање, као и за отклањање комплексних кварова. Спроводи мере заштите на раду. Учествује у раду стручних тела и комисија. Врши пријем странака и даје потребна обавештења. Надгледа улазак и излазак лица.

Контролише и надзире рад објекта. Прима телефонске позиве и усмерава везу по позивима.

Обавља и друге послове из своје струке као и друге послове по налогу претпостављених и директора.

Поред општих услова прописаних Законом о раду (“Сл.гласник РС” број 24/05,61/05, 54/09, 32/13, 75/14, 13/17, 113/17 и 95/18), кандидат мора да испуњава и посебне услове:

- средње образовање (III или IV четврти степен стручне спреме)

- возачка дозвола Б категорије

Заинтересовани кандидати уз пријаву подносе:

-оверену копију дипломе о завршеној средњој школи (III или IV четврти степен) ;

-уверења о држављанству не старије од шест месеци (оригинал или оверену копију);

-уверење да није осуђиван не старије од шест месеци (оригинал или оверена копија);

-фотокопију возачке дозволе;

-CV;

-мотивационо писмо

Пријаве са документацијом доставити лично или препоручено на адресу: Специјална болница за интерне болести Врњачка Бања, ул. Осог Марта 12, 36210 Врњачка Бања.

Неблаговремене пријаве неће се разматрати.

Рок за подношење пријава је 8 дана од дана објављивања конкурса на сајту Министарства здравља Републике Србије.

Кандидати који испуњавају услове конкурса, могу бити позвани на разговор ради пружања додатних информација.

Приликом заснивања радног односа изабрани кандидат дужан је да достави лекарско уверење као доказ о здравственој способности за обављање послова за које је заснива радни однос.

Конкурс ће бити објављен на огласној табли и сaјту установе, на сајту Министарства здравља РС и на сајту Националне службе за запошљавање.

Одлука о избору кандидата биће донета најкасније у року од 30 дана од дана истека рока

за пријаву кандидата. Кандидати који не буду примљени могу захтевати повраћај конкурсне документације.

Изабрани кандидат дужан је да се у року од 3 дана од дана пријема обавештења о избору кандидата у писаној форми изјасни о датуму заснивања радног односа у болници.

У супротном, сматра се да одустаје од заснивања радног односа.

За све информације можете се обратити на телефон 036/616-970.

 Вд Директора

 Специјална болница за интерне болести Врњачка Бања

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Др Вања Балшић